
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου, που βρίσκεται στην Κοινό¬ 
τητα Βολίμων Ν. Ζακύνθου και καθορισμός ειδικών όρων και 

περιορισμών δόμησης αυτού.1 

Χαρακτηρισμός ως διατηρητέου του κτιρίου, που βρίσκεται εντός 
του ρυμοτομικού σχεδίου Δήμου Πειραιά (Ν. Αττικής) επί των 
οδών Φίλωνος, Σωτ. Διός και Νοταρά και καθορισμός ειδικών 


όρων και περιορισμών δόμησης. 2 

Χαρακτηρισμός ως διατηρητέου του κτιρίου, που βρίσκεται εντός 
του ρυμοτομικού σχεδίου Αθηνών (περιοχή Νεαπόλεως) επί της 
οδού Δερβενίων 14 και καθορισμός ειδικών όρων και περιορι¬ 
σμών δόμησης αυτού. 3 

Χαρακτηρισμός ως διατηρητέου κτιρίου, που βρίσκεται εντός του 
ρυμοτομικού σχεδίου Δήμου Αθηναίων και καθορισμός ειδικών 
όρων και περιορισμών δόμησης αυτού. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2415/222 (1) 

Χαρακτηρισμός ως διατηρητέου κτιρίου, που βρίσκεται στην Κοινότητα 
Βολίμων Ν. Ζακύνθου και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν.1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις» (Α 91). 


2. Την από 26.4.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

3. Το γεγονός ότι παρήλθε άπρακτη η προθεσμία που προβλέπεται 
από την παρ. 2 του άρθρου 4 του Ν.1577/1985 «ΓΟΚ» χωρίς να πε¬ 
ριέλθουν στην αρμόδια υπηρεσία του Υπουργείου Περιβάλλοντος, Χω¬ 
ροταξίας και Δημοσίων Έργων τυχόν αντιρρήσεις της ενδιαφερομένης 
Μαρίας Ζουρμπάνου, αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται στον Οι¬ 
κισμό Βολίμες Κοινότητας Βολιμών (Ν. Ζακύνθου), φερόμενο ως ιδιο¬ 
κτησία Μαρίας Ζουρμπάνου όπως φαίνεται σημειωμένο υπό κλίμακα 
1:100 στο σχετικό πρωτότυπο τοπογραφικό διάγραμμα που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την 2415/1992 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου, επιτρέπεται μόνο η τοποθέ¬ 
τηση επιγραφών περιορισμένων διαστάσεων που υποδηλώνουν τυχόν 
χρήσεις του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

6. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 1659/216 (2) 

Χαρακτηρισμός ως διατηρητέου του κτιρίου, που βρίσκεται εντός του 

ρυμοτομικού σχεδίου Δήμου Πειραιά (Ν. Αττικής) επί των οδών Φί- 

λωνος, Σωτ. Διός και Νοταρά και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν.1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις» (Α 91). 

2. Την από 3.9.1991 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

3. Την από 12.9.1991 σύμφωνη γνώμη της ενδιαφερόμενης Εται¬ 
ρείας «ΙΝνΈΚΓΙΝΑ 8.Α.» διά του πληρεξουσίου δικηγόρου της Αλεξ. 
Ανδρουλάκη (Α.Π. ΤΠΕΧΩΔΕ 88584/9616/18.9.1991), αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Πειραιά (Ν. Αττικής) και ειδικότερα 
στην περιοχή, που έχει χαρακτηρισθεί ως Ιστορικό Κέντρο με το από 
27.7.1982 Π.Δ/γμα (Δ' 410/82) και επί των οδών Φίλωνος, Σωτή- 
ρος Διός 1 και Νοταρά φερόμενο ως ιδιοκτησία της Εταιρείας «ΙΝ\ΈΚ- 
ΕΙΝΑ 8.Α.», όπως φαίνεται σημειωμένο με μαύρη σκιαγράφηση εντός 
κύκλου, στο σχετικό πρωτότυπο διάγραμμα σε κλίμακα 1:2500, που 
θεωρήθηκε από τον Προϊστάμενο της Δ/νσης Τοπογραφικών με την 
1659/1992 πράξη του και αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

2. Στο προτεινόμενο ως διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών και δια- 
κοσμητικών στοιχείων του. Επιβάλλεται η επισκευή και η αποκατά¬ 
σταση των όψεων του προτεινόμενου για διατήρηση κτιρίου. 

3. Επιτρέπεται ο εκσυγχρονισμός των εγκαταστάσεων, η ενίσχυση 
του φέροντα οργανισμού κτιρίου καθώς και κάθε επέμβαση για λόγους 
λειτουργίας εφόσον δεν αλλοιώνεται ο αρχιτεκτονικός χαρακτήρας του 
κτιρίου. 


4. Επιτρέπεται η προσθήκη καθ’ ύψος ενός ορόφου σε εσοχή 2.5 μέ¬ 
τρων από τις όψεις του κτιρίου χωρίς υπέρβαση του ισχύοντος συντελε- 
στού δόμησης. Το ύψος του κτιρίου συμπεριλαμβανομένης και της προ¬ 
σθήκης δεν θα υπερβεί τα 19.00 μ. με αφετηρία μέτρησης του ύψους το 
σημείο τομής του επιπέδου του πεζοδρομίου με το πλάγιο όριο του ακι¬ 
νήτου και το επίπεδο της όψης του διατηρητέου κτιρίου επί της οδού Φί¬ 
λωνος. Υπεράνω του μεγίστου επιτρεπομένου ύψους επιτρέπεται η κα¬ 
τασκευή συμπαγούς στηθαίου ύψους 0,70 μ. 

5. Επιτρέπεται η προσθήκη στο υπόγειο κατ’ επέκταση του υπάρχο- 
ντος τμήματος, στο περίγραμμα του κτιρίου για βοηθητικούς χώρους 
κάτω από την στάθμη του ισογείου επί της οδού Φίλωνος. 

6. Απαγορεύεται η τοποθέτηση φωτεινών επιγραφών ή διαφημίσεων 
στις όψεις και το δώμα του διατηρητέου κτιρίου. Κατ’ εξαίρεση επιτρέ¬ 
πεται η τοποθέτηση φωτεινών επιγραφών στους ισόγειους χώρους των 
καταστημάτων, που αναφέρονται αποκλειστικά στο όνομα και στο αντι¬ 
κείμενο των εργασιών τους. 

Οι φωτεινές επιγραφές στα ισόγεια καταστήματα τοποθετούνται 
μέσα στις προθήκες, έχουν χρώμα λευκό ή κίτρινο σταθερό και συνεχές 
και αποτελούνται από μεμονωμένα στοιχεία γράμματα και αριθμούς. 

7. Όλες οι εργασίες επισκ*υής, αποκατάστασης, προσθήκης και ανα- 
διαρρύθμισης του εσωτερικού του διατηρητέου κτιρίου, (επιτρεπομένης 
και της δημιουργίας εσωτερικού αίθριου) θα γίνουν σύμφωνα με την αρ¬ 
χιτεκτονική μελέτη που εγκρίθηκε από την Επιτροπή Πολεοδομικού και 
Αρχιτεκτονικού Ελέγχου με το 57/14/25.6.1991 πρακτικό της. 

8. Για οποιαδήποτε περαιτέρω εργασία στο εξωτερικό και εσωτερικό 
του διατηρητέου κτιρίου καθώς και για την τοποθέτηση επιγραφών 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

9. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 1649/206 (3) 

Χαρακτηρισμός ως διατηρητέου του κτιρίου, που βρίσκεται εντός του 

ρυμοτομικού χσεδίου Αθηνών (περιοχή Νεαπόλεως) επί της οδού 

Δερβενίων 14 και καθορισμός ειδικών όρων και περιορισμών δόμη¬ 
σης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν.1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (πάρ. 1 και 2) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις» (Α 91). 

2. Την από 14.5.1991 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

3. Την 70037/14.6.1991 ένσταση (αντιρρήσεις) του ενδιαφερομέ¬ 
νου Ιωάννη Παπαγιαννόπουλου. 

4. Την από 3.10.1991 εισήγηση - παρατηρήσεις στις αντιρρήσεις 
των ενδιαφερομένων της Δ/νσης Πολεοδομικού Σχεδιασμού (Τμήμα 
Παραδοσιακών Οικισμών), αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται επί της 
οδού Δερβενίων 14 (περιοχή Νεαπόλεως) του Δήμου Αθηναίων, φερό- 
μενο ως ιδιοκτησία Ιωάννη Παπαγιαννόπουλου, όπως αυτό φαίνεται με 
μαύρη διαγράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 1649/1992 πράξη του και που αντίτυπό 
του σε φωτοσμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 


αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση των κτιρίων που χαρα- 
κτηρίζονται ως διατηρητέα, εφόσον δεν (αλλοιώνεται ο αρχιτεκτονικός 
χαρακτήρας των και δεν θίγονται τα διατηρητέα στοιχεία του. 

4. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Διεύθυνση του Υπουργείου Περι¬ 
βάλλοντος Χωροταξίας και Δημοσίων Έργων με γνώμη της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ), για ειδική ρύθ¬ 
μιση σύμφωνα με την παρ. 2 του άρθρου 4 του Ν. 1577/1985 
«Γ.Ο.Κ.» εφόσον δεν παραβλάπτεται το διατηρητέο κτίριο και ο νώρος 
που το περιβάλλει. 

_ 5. Απαγορεύεται η τοποθέτηση φωτεινών ή μη επιγραφών ή διαφη¬ 
μίσεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για την χρήση των χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό του δια- 
τηρητέου κτιρίου, καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
. στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ . 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 1660/217 (4) 

Χαρακτηρισμός ως διατηρητέου κτιρίου, που βρίσκεται εντός του ρυμο¬ 
τομικού σχεδίου Δήμου Αθηναίων και καθορισμός ειδικών όρων και 

περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν.1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις» (Α 91). 

2. Την από 8.7.1991 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

3. Την παρέλευση της προθεσμίας που ορίζεται από τις διατάξεις του 
άρθρου .4 παρ. 2 του Ν.1577/1985 χωρίς να περιέλθουν στην αρμόδια 
υπηρεσία του Υπουργείου Περιβάλλοντος, Χωροταξίας και Δημοσίων 
Έργων τυχόν αντιρρήσεις της ενδιαφερομένης Αννέτας Κούπερ, αποφα¬ 
σίζουμε: 

1. Χαρακτηρίζεται ως διατηρητέο το κτίριο, που βρίσκεται εντός του 
ρυμοτομικού σχεδίου του Δήμου Αθηναίων (Ν. Αττικής) επί της οδού 
Αγ. Ασωμάτων 24, φερόμενο ως ιδιοκτησία της Αννέτας Κούπερ, όπως 
αυτό φαίνεται σημειωμένο με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 1660/1992 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στο διατηρητέο κτίριο απαγορεύεται κάθε αφαίρεση, αλλοίωση ή 


καταστροφή των επί μέρους αρχιτεκτονικών και διακοσμητικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, καθώς και επεμβάσεις για λόγους 
λειτουργικούς του διατηρητέου κτιρίου εφόσον δεν αλλοιώνεται ο αρχι¬ 
τεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών μικρών διαστάσεων που 
πληροφορούν για την χρήση των χώρων του κτιρίου. 

5. Αιτήσεις για προσθήκη στο διατηρητέο κτίριο αποστέλλεται από 
την Πολεοδομική Υπηρεσία του Υπουργείου Περιβάλλοντος Χωροτα¬ 
ξίας και Δημοσίων Έργων με γνώμη της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ), για ειδική ρύθμιση σύμφωνα με τις 
διατάξεις του άρθρου 4 παρ. 2 του Ν. 1577/1985 εφόσον δεν παρα¬ 
βλάπτεται το διατηρητέο κτίριο και ο χώρος που το περιβάλλει. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

